פרנק פרס

פרנק פְּרֶס (באנגלית: Frank Press; 4 בדצמבר 1924 – 29 בינואר 2020) היה גאופיזיקאי אמריקאי. הוא היה יועץ לארבעה נשיאי ארצות הברית, ולאחר מכן כיהן שתי קדנציות רצופות כנשיא האקדמיה הלאומית של ארצות הברית למדעים (1981–1993). הוא היה מחברם של 160 מאמרים מדעיים ומחבר שותף של ספרי הלימוד "ארץ" ו"להבין את 'ארץ'"Press, F. & Siever, R. 2000. Understanding Earth, 3rd ed.: lxxvii + 573 pp. + CD-ROM. New York, Basingstoke: W. H. Freeman. . Geol. Mag. 139, 2002 .

פרס כיהן בוועדה המייעצת למדע של הנשיא  במהלך ממשלי קנדי וג'ונסון, ומונה על ידי הנשיא ריצ'רד ניקסון למועצה הלאומית למדע . ב-1977 מונה ליועץ המדע של הנשיא ג'ימי קרטר ומנהל משרד המדע ומדיניות הטכנולוגיה, וכיהן בו עד 1981.

 ביוגרפיה מוקדמת וקריירה 
פרס נולד בברוקלין, ניו יורק, בוגר תואר B.S. מהסיטי קולג' של ניו יורק (1944) והשלים תואר M.A.  (1946) ודוקטורט (1949) באוניברסיטת קולומביה בהדרכת מוריס "דוק" יואינג . כאחד משני "עוזרי הפרופסור" של יואינג, (עם ג'יי לאמאר "ג'ו" וורזל  בתור השני) פרס היה מייסד שותף של המצפה הגאולוגי של למונט (כיום למונט-דוהרטי ) בפאליסיידס, ניו יורק. במקור הוכשר כאוקיינוגרף, והשתתף בהפלגות מחקר על ספינות המפרש RV Atlantis  ו-RV Vema .

בתחילת שנות ה-50 פנה פרס לסיסמולוגיה, וכתב יחד עם יואינג וג'רדצקי מונוגרפיה חשובה על גלים אלסטיים במדיה מרובדת. בשנת 1957 גויס פרס על ידי קאלטק "לרשת" את בנו גוטנברג, כמנהל המעבדה הסייסמולוגית, תפקיד בו נשאר עד 1965.

ההישגים של פרס בתקופה זו כוללים תכנון של סייסמוגרפיה ארוכת מחזור, וזיהוי ראשון של אופני התנודה הטבעיים של כדור הארץ (התדירות העצמית שלו), מרעידת האדמה הגדולה בצ'ילה ב-1960 - יישום חלוצי של עיבוד דיגיטלי להקלטות סיסמיות. הרעידה הזו בצ'ילה, הגדולה ביותר שנקלטה אי פעם, אפשרה לפרס להוגו בניוף ולסטיוארט סמית' "להתבונן" ולמדוד לראשונה, באופן חד משמעי את ה"צלצול" של כדור הארץ, מה שנקרא תנודה חופשית. התיאוריה שרעידות אדמה גדולות עלולות לגרום לכוכב לכת לצלצל כמו פעמון, הייתה קיימת מאז המאה ה-19, אבל הרעידה בצ'ילה סיפקה את ההוכחה החד-משמעית לכך.

פרס גם היה מעורב באופן הדוק בבניית סיסמוגרף ירחי, שנפרס לראשונה שם על ידי האסטרונאוטים של אפולו 11.

 קריירה מאוחרת 
בשנת 1965, פרס עבר למכון האכנולוגי מסצ'וסטס - MIT כראש המחלקה למדעי כדור הארץ ומדעים פלנטריים. שם, עם תמיכה משמעותית מהפילנתרופ ססיל ה. גרין, הוא הֵחְיָה מחדש את מה שהיה מחלקה לגאולוגיה מסורתית מדי, על ידי שכירת חברי סגל חדשים. הוא נשאר ב-MIT עד 1976, ובמהלך תקופה זו עבודתו כללה שיתופי פעולה עם ולדימיר קייליס-בורוק וליאון קנופוף  על טכניקות התאמת דפוסי מחשב, שניתן ליישם בחיזוי רעידות אדמה.

בשנת 1976 התמנה פרס ליועץ המדעי לנשיא ג'ימי קרטר ולמנהל משרד המדע ומדיניות הטכנולוגיה. בתפקידו, הוא כתב כבר אז במזכר לנשיא על דלקים מאובנים ושינויי אקליםThe 1977 White House climate memo that should have changed the world. The Guardian. 2022-06-14. . הוא מילא תפקיד מפתח בהקמת הוועדה הלאומית לתקשורת מדעית עם הרפובליקה העממית של סין. ב-1981 הוא נבחר לנשיא האקדמיה הלאומית למדעים של ארצות הברית, ונבחר מחדש ב-1987, וכיהן בסך הכל 12 שנים.

בשנת 1996 הקים פרס את WAG (קבוצת הייעוץ של וושינגטון, שלימים נודעה כקבוצת הייעוץ של Huron ), חברת ייעוץ גלובלית עם לקוחות שכללו כ-50 אוניברסיטאות מובילות. ל-WAG היה תפקיד בולט בכל שלבי הקמתה של אוניברסיטת המלך עבדאללה למדע וטכנולוגיה (KAUST) בת'ול, ערב הסעודית. פרס עמד בראש הוועדה המייעצת הבינלאומית של האוניברסיטה עד 2010.

הנצחה
פרס זכה ב-30 תוארי כבוד. כמו כן קרויים על שמו הר פרס שבהרי אלזוורת', אנטארקטיקה, ו-Osedax frankpressi , מין טקסונומי של תולעי מים עמוקים הניזונות מעצמות לווייתנים.

 חיים אישיים 
פרס הלך לעולמו ב-29 בינואר 2020, בגיל 95. הוא היה אביו של הפיזיקאי ויליאם ה. פרס Genzlinger, Neil. Frank Press, White House Science Adviser, Is Dead at 95. The New York Times., February 2020.

 תפקידים עיקריים 
 נשיא האקדמיה הלאומית למדעים 1981 – 1993
 יו"ר המועצה הלאומית למדעים הנדסה ורפואה  1981 – 1993
 היועץ המדעי לנשיא ארצות הברית ומנהל משרד המדע ומדיניות הטכנולוגיה  1977 – 1981
 יו"ר המחלקה לגאופיזיקה ומדעים פלנטריים במכון הטכנולוגי של מסצ'וסטס – MIT
 מנהל המעבדה הסייסמולוגית במכון הטכנולוגי של קליפורניה – Caltech
 מינוי לחיים בתאגיד MIT
 חבר דירקטוריון באוניברסיטת רוקפלר, במכון האוקיינוגרפי בוודס הול, במעבדה הביולוגית הימית , ובמכון המחקר של האקוואריום של מפרץ מונטריי 
 חבר המועצה המייעצת של CRDF Global 
 נבחר 3 פעמים כמדען המשפיע של השנה במשאל ה-U.S. News & World Report
 חבר האקדמיה הלאומית למדעים; חבר האקדמיה האמריקאית לאומנויות ומדעים; וחבר החברה הפילוסופית האמריקאית

 פרסים והוקרות 
 המדליה הלאומית למדעים
 פרס Vannevar Bush  לשנת 1994
 פרס לוח הזהב של האקדמיה האמריקאית להישגים  לשנת 1962
 מדליית הזהב של החברה המלכותית לאסטרונומיה  לשנת 1971
 מדליית פופין  מטעם אוניברסיטת קולומביה
 מדליית מוריס יואינג  לשנת 1982 מטעם החברה לחקר הגאופיזיקה
 פרס יפן מטעם קיסר יפן לשנת 1993
 מדליית הזהב על שם לומוסוב  מטעם האקדמיה הרוסית למדעים לשנת 1997
 פרס מסדר לגיון הכבוד הלאומי של צרפת
 פרס Pick and Gavel מטעם איגוד הגאולוגים האמריקאי לשנת 2007

 קישורים חיצוניים 



 ביאורים 

 הערות שוליים 

קטגוריה:פיזיקאים אמריקאים
קטגוריה:סייסמולוגים
קטגוריה:נשיאי האקדמיה הלאומית למדעים (ארצות הברית)
קטגוריה:גאופיזיקאים
קטגוריה:בעלי תואר דוקטור מאוניברסיטת קולומביה
קטגוריה:סגל המכון הטכנולוגי של קליפורניה
קטגוריה:סגל המכון הטכנולוגי של מסצ'וסטס
קטגוריה:אמריקאים שנולדו ב-1924
קטגוריה:אמריקאים שנפטרו ב-2020